സ്വകാര്യ ബസ് സമരത്തില് പത്തനംതിട്ട : കൊവിഡ് മൂലമുണ്ടായ ലോക്ക് ഡൗണിന് ശേഷം ബസുകളില് യാത്രക്കാര് കുറഞ്ഞതും കൂടുതല് നിയന്ത്രണങ്ങള് ഏര്പ്പെടുത്തിയതും സ്വകാര്യ ബസ് മേഖലയ്ക്ക് തിരിച്ചടിയായി. തിരഞ്ഞെടുപ്പിനു മുമ്ബ് റോഡ് നികുതി അടയ്ക്കുന്നതിന് മൂന്ന് തവണ സാവകാശം നല്കിയതൊഴിച്ചാല് മറ്റു ആനുകൂല്യങ്ങളൊന്നും സര്ക്കാര് ഈ മേഖലയ്ക്ക് നല്കിയിട്ടില്ല. കൊവിഡിന് മുമ്ബ് 12,500 സ്വകാര്യബസുകള് ഉണ്ടായിരുന്ന സംസ്ഥാനത്ത് ഇപ്പോള് 1000ല് പരം ബസുകള് മാത്രമാണ് സര്വീസ് നടത്തുന്നത്. പതിനായിരത്തിലധികം ബസുകള്ക്ക് ഇനിയും നിരത്തിലിറങ്ങാന് സാധിച്ചിട്ടില്ല. ഈ ബസുകള് നിരത്തിലിറങ്ങുന്നതിന് വലിയ തുക ചെലവിടേണ്ടിവരും. മോട്ടോര് തൊഴിലാളി ക്ഷേമനിധി ബോര്ഡില് ബസുടമകള് അടച്ചതായിട്ടുള്ള 1000 കോടിയിലധികം രൂപ നിലവിലുണ്ട്. ഈ ഫണ്ടില് നിന്ന് പലിശരഹിത വായ്പ നല്കണമെന്നാണ് ആവശ്യപ്പെട്ടിട്ടുള്ളത്. ഇപ്പോള് നിരത്തിലോടുന്ന ബസുകളില് പലതിനും ഡീസലടിക്കാനുള്ള വരുമാനമില്ല. പകുതി ശമ്ബളം പോലും ജീവനക്കാര്ക്ക് കൊടുക്കാനാകാത്ത സ്ഥിതിയാണുള്ളത്. ഉപവാസ സമരം ഇന്ന് സ്വകാര്യ ബസ് മേഖലയെ സംരക്ഷിക്കാന് അടിയന്തര നടപടികള് സ്വീകരിക്കണമെന്ന് ആവശ്യപ്പെട്ട് സംസ്ഥാനത്തുടനീളം എല്ലാ ജില്ലാ , താലൂക്ക് കേന്ദ്രങ്ങളിലെയും ബസ് സ്റ്റാന്ഡുകളില് ഇന്ന് രാവിലെ 10 മുതല് മുതല് വൈകിട്ട് 5 വരെ കേരളാ സ്റ്റേറ്റ് പ്രൈവറ്റ് ബസ് ഓപ്പറേറ്റേഴ്സ് ഫെഡറേഷന്റെ നേതൃത്വത്തില് സ്വകാര്യ ബസുടമകള് ഉപവാസ സമരം നടത്തും. പത്തനംതിട്ട , റാന്നി ഇട്ടിയപ്പാറ , മല്ലപ്പള്ളി , തിരുവല്ല ,പന്തളം എന്നീ സ്വകാര്യ ബസ് സ്റ്റാന്ഡുകളിലും അടൂര് കെ.എസ്.ആര്.ടി.സി ബസ് സ്റ്റാന്ഡിന് സമീപവും ബസുടമകള് ഉപവസിച്ച് സമരം ചെയ്യും. പ്രധാനമായും ഉന്നയിക്കുന്ന ആവശ്യങ്ങള് 1. പൊതുഗതാഗതം സംരക്ഷിക്കുക. 2. ബസുകള്ക്ക് പലിശരഹിത വായ്പ അനുവദിക്കുക. 3. ഡീസലിന് സബ്സിഡി നല്കുക. 4. റോഡ് നികുതി ഒഴിവാക്കുക. 5. ബസ് പെര്മിറ്റുകള് പുതുക്കി നല്കുക. 6. യാത്രാ നിരക്ക് വര്ദ്ധിപ്പിക്കുക. 7. ഗതാഗത നയം രൂപീകരിക്കുക.